《和文文溪庆徐固峰六十得子韵》
宋代·赵必象

明珠生老蚌，光彩射西湖。
岁晚颖方实，春荣木不枯。
卿儿是麟否，陵母梦云无。
他日浣花老，骑驴索醉扶。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。